Afrikaner elite: agter duur sekuriteitsmure… | Space van Adriana
← Chaos grows in S.A.
Germiston driver lynched by black strikers' mob →
Afrikaner elite: agter duur sekuriteitsmure…
Cor Ehlers skryf in reaksie op 'n artikel deur Ingrid Scholtz op Solidariteit: –
"In Wes-Europa word persone soos (die Nederlands-SA joernalistepaar) Ingrid en Leopoldt Scholtz, wat gereëld vanuit Nederland anti-Afrikaner-selfbeskikkingsrubrieke in Beeld en die Burger skryf, gesien as deel van 'n elite-groepie liberaliste wat in beheer van die hoofstroom-nuusmedia is en wat tot relatief onlangs ook in beheer was van verskeie Wes-Europese lande se regerings.
"Die sterk winde van politieke veranderinge wat egter oor die hele Wes-Europa waai getuig daarvan dat hierdie elite-groepie se dae getel is in daardie lande. Die assosiasie (via Afrinetwerk.be )wat daar tussen Flip Buys van Solidariteit, die Scholtze, F.W. de Klerk en hul meelopers bestaan is niks anders as 'n soortgelyke elite-groepie liberales in Afrikanergeledere wat vir die meerderheid Afrikaners wil voorskryf wat vir hulle goed is en wat nie,' skryf Ehlers….
Die agterkamertjies-geknoei van die Broederbonder F W de Klerk bly die volk verdeel:
'Net soos wat die multikulturele eksperimente in Wes-Europese lande liederlik misluk het, bevind Afrikaners hulle as klein minderheidsvolk in 'n multikulturele hutspot wat deur onbevoegde en dikwels onbeskaafde Afrikane regeer word. Net soos wat Merkel van Duitsland, Sarkozy van Frankryk, Wilders van Nederland en Cameron van Brittanje reeds in die openbaar erken het dat hul lande se multikulturele eksperimente gefaal het, net so sal Afrikaners hulleself losmaak van die haglike multikulturele hutspot waarin De Klerk en sy meelopers ons gedompel het. Geen propaganda van die Scholtzes sal hierdie proses keer nie.
'Afrikaners se reg op eksterne selfbeskikking is onvervreembaar en dra veel groter gewig as enige van die stellings wat Ingrid of haar man ooit uit hul duim kan suig en waarmee hulle Afrikaners se vryheidstrewe probeer onderdruk.
Die uti possidetis regsreël wat afskeiding van 'n minderheidsvolk beperk het tot koloniale grense is lankal uitgedien: die Internasionale Geregshof het dit by implikasie bewys in hul opinie-uitspraak oor Kosovo in 2010.
Hierteenoor staan reeds meer as 600,000 verarmde en werklose Afrikaners wat in haglike omstandighede woon en waarvan die toename in getalle geruime tyd reeds 'n sneeubaleffek vertoon;
so ook 'n paar duisend Afrikaner-plaaseienaars wat nog oorbly (uit die oorspronklike 85,000!) om die voedselmandjie van die hele RSA vol te hou en wat op georkestreerde wyse die land uitgedryf of uitgemoor word.
Nog meer landbougrond word oorhandig – en verniel:
Die plaas Brakfontein se 1.068 hektare moet onderverdeel word aan 625 swart huishoudings. Die plaas, naby Groblersdal in Mpumalanga is Woensdag (6 Julie) aan twee plaaslike gemeenskappe oorhandig nadat hulle in 1961 van die grond verwyder is.Luidens 'n berig op The New Age se webtuiste het mnr. Gugile Nkwinti, Minister van Grondhervoming en Landelike Ontwikkeling, die grond aan die Mampuru- en Bakwena Ba Kopa-gemeenskap toegeken.
Altesame 625 huishoudings sal voordeel uit dié plaas van 1 068 ha groot trek. Die meeste van dié huishoudings behoort tot die Mampuru-gemeenskap."Dié lys sluit 392 huishoudings in waar vroue die hoof van die huis is," aldus mnr. Eddie Mohoebi, woordvoerder vir die departement.
Volgens Mohoebi is die gemeenskap van 1955 af geleidelik van die grond vervreem.Die gemeenskappe is glo in 1961 daarop gewys dat die grond aan die Suid-Afrikaanse Naturelleraad behoort het en dat die grond as 'n sogenoemde "swart punt" verklaar is. Derhalwe is die gemeenskappe van die grond verwyder. 'n Boer het glo in 1955 die grond as weiding vir sy beeste begin huur. Prospekteerregte is ook toegeken om na minerale op die plaas te soek.